EkBass/fiwiki-20250220-pages-articles huggingface dataset:
Tammy Wynette

Tammy Wynette Pugh () oli yhdysvaltalainen countrymusiikin laulaja ja lauluntekijä. Hänen tunnetuimpia laulujaan on ”Stand by Your Man” (1968), joka tunnetaan myös lukuisina coverversioina. Wynetten isä kuoli aivokasvaimeen tyttären ollessa kahdeksan kuukauden ikäinen. Wynetten isovanhemmat kasvattivat hänet Mississippissä, kun hänen äitinsä muutti Alabaman Birminghamiin. Hän meni 17-vuotiaana naimisiin Euple Byrdin kanssa, ja he saivat lyhyessä ajassa kolme lasta. Kolmannen lapsen synnyttyä pari oli jo eronnut. Jäätyään yksinhuoltajaksi ja nuorimman lapsen sairastuttua hän alkoi hankkia lisätuloja laulamalla klubeissa. Wynetten haaveet muusikonurasta alkoivat toteutua 1960-luvulla, ja hän sai levytyssopimuksen Epic Recordsilta. Ensimmäinen single ”Apartment #9” julkaistiin vuonna 1966. == Ura == Wynette sai Grammy-palkinnot parhaan naislaulajan country-esityksestä 1967 I Don’t Want to Play House ja 1969 Stand by Your Man. Wynette hallitsi countrylistoja 1960–1970-luvuilla ja levytti kaikkiaan seitsemäntoista listaykköseksi noussutta kappaletta. == Yksityiselämä == Wynette oli elämänsä aikana viidesti naimisissa. Yksi puolisoista oli countrytähti George Jones, jonka kanssa hän oli naimisissa vuosina 1969–1975. Pariskunta työskenteli yhdessä myös avioeron jälkeen. 1970-luvulla hänellä oli julkisuutta saanut suhde näyttelijä Burt Reynoldsin kanssa. Wynettella oli neljä lasta. Ensimmäisen miehensä Euple Byrdin kanssa hän sai kolme tytärtä. George Jonesin kanssa Wynettellä on yksi tytär Tamala Georgette Jones (5. lokakuuta 1970), joka on myös kantrilaulaja. Vuosikausia vakavista terveysongelmista kärsinyt ja useista leikkauksista toipunut laulaja kuoli sydämen rytmihäiriöön kotonaan Nashvillessä Tennesseessä 55-vuotiaana. Hän on kuulunut vuodesta 1998 Country Music Hall of Fameen. == Diskografia == * * * * * ¹ * * * * * * ¹ * * * * * * * * * * * * * * * * * * * * * * * * * * * * ¹ Original Soundtrack == Lähteet == Luokka:Grammy-palkinnon saajat Luokka:Yhdysvaltalaiset laulajat Luokka:Yhdysvaltalaiset laulaja-lauluntekijät Luokka:Vuonna 1942 syntyneet Luokka:Vuonna 1998 kuolleet
Matthäus Daniel Pöppelmann

Matthäus Daniel Pöppelmann (3. toukokuuta 1662 Herford – 17. tammikuuta 1736 Dresden) oli saksalainen barokin ja rokokoon kauden arkkitehti. Hän toimi Saksin vaaliruhtinaan ja Puolan kuninkaan August II Väkevän palveluksessa. Pöppelmannin tunnetuin työ on Dresdenissä sijaitseva Zwinger. Hänen muihin töihinsä lukeutuvat muun muassa Japanisches Palais (Dresden, 1715), Pillnitzin linna (1720–1723) ja Augustusbrücke (1727–1731). Hän myös suunnitteli Moritzburgin linnan uudistustyöt yhdessä Zacharias Longuelunen kanssa. Luokka:Saksalaiset arkkitehdit Luokka:Vuonna 1662 syntyneet Luokka:Vuonna 1736 kuolleet
AFC DWS

Door Wilskracht Sterk () on vuonna 1909 perustettu, Amsterdamista kotoisin oleva jalkapalloseura, joka pelaa tällä hetkellä Sunnuntai-Hoofdklasse A:ssa. DWS:istä tuli ammattilaisseura vuonna 1954, jolloin sen kotikenttänä toimi Amsterdamin Olympiastadion. Door Wilskracht Sterk voitti Eredivisien vuonna 1964 ja selvisi seuraavalla kaudella Euroopan Cupin neljännesvälieriin. Vuonna 1972 seura kuitenkin yhdistyi Blauw-Wit Amsterdamin ja De Volewijckersin kanssa, muodostaen FC Amsterdamin. DWS jatkoi kuitenkin olemassaoloaan siirtymällä pelaamaan amatöörisarjoihin. ==Door Wilskracht Sterk Eredivisiessä== ===DWS=== *1971/72 14 34 7 6 21 28 - 54 20 *1970/71 12 34 5 17 12 26 - 54 27 *1969/70 15 34 9 6 19 26 - 50 24 *1968/69 9 34 13 8 13 42 - 41 34 *1967/68 9 34 12 8 14 47 - 57 32 *1966/67 8 34 13 8 13 56 - 51 34 *1965/66 4 30 15 6 9 48 - 30 36 *1964/65 2 30 15 10 5 55 - 28 40 *1963/64 1 30 19 5 6 58 - 28 43 *1961/62 16 34 7 14 13 38 - 63 28 *1960/61 8 34 11 13 10 59 - 49 35 *1959/60 10 34 13 6 15 51 - 59 32 *1958/59 15 34 8 10 16 54 - 80 26 ===AFC DWS=== *1953/54 4 6 1 3 2 13 - 16 5 *1950/51 2 8 5 - 3 23 - 18 10 *1938/39 2 8 3 4 1 20 - 11 10 *1937/38 3 8 2 3 3 11 - 9 7 *1934/35 5 8 - 2 6 4 - 17 2 ===AFC=== *1918/19 3 8 3 3 2 9 - 8 9 *1917/18 4 8 2 1 5 11 - 17 5 ==Tunnettuja entisiä pelaajia== * Michael Dingsdag * Frits Flinkevleugel * Ruud Gullit * Rinus Israel * Jan Jongbloed * Huub Lens * Patrick Lokken * John Metgod * André Pijlman * Rob Rensenbrink * Frank Rijkaard * Bennie Rode * Daan Schrijvers * Piet Spel * Mosje Temming * Jos Vonhof * Henk Wery == Lähteet == ==Aiheesta muualla== * Virallinen sivu DWS Luokka:Amsterdamin urheilu Luokka:Vuonna 1909 perustetut urheiluseurat
Gottfried Semper

Gottfried Semper (29. marraskuuta 1803 Hampuri – 15. toukokuuta 1879 Rooma) oli saksalainen arkkitehti. Hän oli yksi merkittävimmistä saksalaisista 1800-luvun keskivaiheen arkkitehdeista. Hänen päätyönään pidetään Semperoper- oopperataloa Dresdenissä (1838–1841). Semper opiskeli Hampurin Johanneum- koulussa ennen kuin vuonna 1823 aloitti historian ja matematiikan opinnot Göttingenin yliopistossa. Vuonna 1825 hän opiskeli arkkitehtuuria Münchenin Ludwig-Maximilian-yliopistossa Friedrich von Gärtnerin ohjaamana. Semper toimi arkkitehtuurin professorina Dresdenissä 1834–1848. Hän suunnitteli Dresdeniin synagogan, oopperan ja taidemuseon. Vallankumousten leimaamana vuonna 1848 Semper pakeni Pariisiin ja siirtyi sieltä Lontooseen, missä hän osallistui muun muassa vuoden 1851 maailmannäyttelyyn sekä Victoria and Albert Museumin suunnitteluun. Vuosina 1855–1871 Semper opetti Zürichin polyteknillisessä korkeakoulussa ja suunnitteli sen uuden rakennuksen. Vuonna 1871 hän muutti Wieniin, jossa hän suunnitteli yhdessä Karl von Hasenauerin kanssa luonnontieteellisen ja taidehistoriallisen museon sekä Burgtheaterin ja Hofburgin Neue Burgin.Jokinen ja Honkala 2000, s. 222–223 == Töitä == * Dresdenissä: ** Hoftheater (1838–1841, tuhoutui tulipalossa 1869) ** Villa Rosa (1839, tuhoutui toisessa maailmansodassa) ** Dresdenin vanha synagoga (1839–1840, tuhottiin kristalliyönä) ** Oppenheimin linna (1845–1848) ** Zwingerin Gemäldegalerie Alte Meister (1847–1855) ** Semperoper (1871–1878) ** Hofburgin Neue Burg * Sveitsissä: ** Zürichin Polytechnikum, nyk. ETH Zürich (1858–1864) ** Winterthurin kaupungintalo (1865–1869) * Wienissä: ** Burgtheater (1837–1888) ** Kunsthistorisches Museum (1872–1891) ** Naturhistorisches Museum (1872–1889) == Kuvagalleria == Kuva: Winterthur Stadthaus.jpg| Winterthurin kaupungintalo (1865–1869) Kuva: Sächsische Staatsoper.JPG| Semperoper (1841, rakennettu uudelleen 1871–1878) Kuva: ETH Zurich from Polyterrace.jpg| Zürich Polytechnikum (1858–1864) Kuva: Wien - Burgtheater, Hauptfassade.JPG| Burgtheater (1837–1888) == Lähteet == *Jokinen, Teppo ja Honkala, Liisa: Arkkitehtuurin sanakirja. WSOY 2000. ISBN 951-0-24579-8 === Viitteet === Luokka:Saksalaiset arkkitehdit Luokka:Saksalaiset professorit Luokka:Vuonna 1803 syntyneet Luokka:Vuonna 1879 kuolleet
Kokemäen Kova-Väki

Kokemäen Kova-Väki eli KK-V on Kokemäellä toimiva urheiluseura. Sen lajeihin kuuluvat nykyään jalkapallo, suunnistus, hiihto, yleisurheilu, tennis, voimailu, urheilusukellus, salibandy, pesäpallo, kaukalopallo sekä jääkiekko. KK-V:n jalkapallojaosto yhdistyi 1990-luvulla Teljän Nousun kanssa ja muodosti uuden seuran Kokemäen Pallon. Vuonna 2022 KoPa yhdistyi KK-V:hen ja KK-V sai jälleen jalkapallojaoston. == Toiminta == Seuran pesäpallo- ja jääkiekkojoukkueet pelaavat kotiottelunsa Pitkäjärven vapaa-ajankeskuksessa, jossa sijaitsevat muun muassa pesäpallokenttä sekä jäähalli Teljä Areena. KK-V:n jääkiekkojoukkue fuusioitui porilaisen Karhu HT:n kanssa vuonna 2018 luopuen paikastaan II divisioonassa. KK-V:n edustusjoukkue pelaa nyt III- divisioonassa. http://www.tilastopalvelu.fi/ih/beta/tilastointi/index.php/etsi#sarjainfo Naisten pesäpallojoukkue pelaa kolmanneksi korkeimmalla sarjatasolla Suomensarjan lounaislohkossa. KK-V:n jalkapallojaostolla ei ole joukkueita Palloliiton järjestämissä aikuisten sarjoissa. Juniorijoukkueita KK-V jalkapallolla on kuitenkin useita. ==Historia== Kokemäen Kova-Väki perustettiin vuonna 1921. Perustajiin kuului muun muassa seuran nimen keksinyt Hanne Potila. Tulkkilaan rakennettiin samoihin aikoihin paikkakunnan ensimmäinen urheilukenttä. 1980-luvulla valmistuivat Pitkäjärven pesäpallo- ja yleisurheilukentät. KK-V:n naisten pesäpallojoukkue on pelannut korkeimmalla sarjatasolla Superpesiksessä kaksi kautta vuosina 1988 ja 1991. Seuran lajeihin on kuulunut myös jääpallo, jossa KK-V on 1950-luvulla pelannut Maakuntasarjassa. == Junioritoiminta == Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Joukkue Mitalit Vuodet Yhteensä B-tytöt B-tytöt C-tytöt B-tytöt C-tytöt D-tytöt E-tytöt C-tytöt D-tytöt E-tytöt C-tytöt Yhteensä: Yhteensä: Yhteensä: 11 E-tytöt E-tytöt ==Lähteet== ==Aiheesta muualla== * KK-V Kokemäen Kovan-Väen kotisivut * KK-V jääurheilu * KK-V pesäpallo Luokka:Kokemäkeläiset urheiluseurat Luokka:Suomalaiset urheilun yleisseurat Luokka:Pesäpalloseurat Luokka:Suomalaiset jääkiekkoseurat Luokka:Suomalaiset jalkapalloseurat Luokka:Entiset suomalaiset jääpalloseurat
Lucien Gaudin

Lucien Gaudin (27. syyskuuta 1886 – 23. syyskuuta 1934) oli ranskalainen miekkailija ja olympiavoittaja. Gaudin voitti urallaan floretilla ja kalvalla kuusi olympiamitalia, joista neljä oli kultaisia. Antwerpenin 1920 olympialaisissa hän sai floretin joukkuekilpailussa hopeaa. Pariisin 1924 olympialaisissa hän voitti kultaa floretin ja kalvan joukkuekilpailussa. Ensin mainitussa hän voitti kaikki 22 otteluaan ja sai 110 osumaa vastustajien osuessa yhteensä vain 21 kertaa. Näkyvimmät seuraukset oli hänen voitollaan Italian Aldo Bonista. Tuomarit tuomitsivat ratkaisevan viidennen osuman Gaudinille, mitä italialaiset eivät hyväksyneet. Protestoinnin seurauksena Italia tuomittiin hävinneeksi kaikki finaalikierroksen ottelunsa ja asiaa selviteltiin vielä verisellä kaksintaistelulla kisojen jälkeen. Amsterdamin 1928 olympialaisissa Gaudin voitti kultaa sekä floretin että kalvan henkilökohtaisessa kilpailussa. Lisäksi hän sai hopeaa floretin joukkuekilpailussa. ==Saavutukset== * Olympiakultaa floretin henkilökohtaisessa kilpailussa 1928 * Olympiakultaa kalvan henkilökohtaisessa kilpailussa 1928 * Olympiakultaa floretin joukkuekilpailussa 1924 * Olympiakultaa kalvan joukkuekilpailussa 1924 * Olympiahopeaa floretin joukkuekilpailussa 1920 ja 1928 * EM-kultaa kalvalla 1921 ==Lähteet== * * * sports123.com: miekkailun arvokisatilastoja Luokka:Ranskalaiset miekkailijat Luokka:Ranskalaiset olympiavoittajat Luokka:Vuonna 1886 syntyneet Luokka:Vuonna 1934 kuolleet
Israelin avaruusjärjestö

Israelin avaruusjärjestö ISA () on vuonna 1983 perustettu virasto, joka koordinoi Israelin valtion avaruusohjelmaa kaupallisiin ja tieteellisiin tarkoituksiin. ISA:n johtaja on Jitzhak Ben Israel. Järjestön budjetti on vain 1 000 000 USD, koska kaupalliset sateelliitit rahoitetaan erillisistä budjeteista. Israel laukaisi ensimmäisen tiedustelusatelliittinsa, Ofeqin maata kiertävälle radalle 1988. Lisäksi on laukaistu useita tutkimuskäyttöön suunnattuja sateelliitteja. Ilan Ramon, Israelin ensimmäinen astronautti, sai surmansa avaruussukkula Columbian viimeisellä lennolla vuonna 2003. ==Katso myös== * Luettelo avaruusjärjestöistä ==Aiheesta muualla== *Viralliset sivut Luokka:Avaruusjärjestöt Luokka:Israelin tiede ja tekniikka
Mauri Jaara

Mauri Jaara (s. 3. helmikuuta 1958) on suomalainen raviohjastaja. Hän asuu Oulussa. Jaaralla on A-ajolupa sekä A-lisenssi. Vuoden 2023 loppuun mennessä hän on ohjastanut 25 979 lähtöä, joista hän on voittanut 3 742 kertaa ja tienannut palkintorahoja 7 620 571 euroa.Mauri Jaara Suomen Hippoksen tietokannassa Jaaran suurimpia voittoja ovat Lämminveristen Kriterium vuodelta 2000 Jet Garden -hevosella sekä Lämminveristen Suomenmestaruus vuodelta 1985 Streak T -hevosella. Muita suuria voittoja ovat mm. Kasvattajakruunu-voitot hevosilla Shorthanded Goal (2006), Weimar (2009), Minto’s Romeo (2009), Kuopio stakes hevosella Oliver Twist (2009), Shorthanded Goalin Elitloppet (2007) ja Oslo GP (2008) päivien voitot sekä Oulun Grand Prix -voitot hevosilla Einomies (2012), Breedlove (2014) ja Color August (2006). ==Lähteet== ==Aiheesta muualla== * Linna, Tommi 2008: Jaaran on helppo hymyillä. Hevosurheilu 7.3.2008, s. 5 * Ruukin maaseutuopisto - Pohjois-Suomen Hevosurheilukeskus Luokka:Suomalaiset raviohjastajat Luokka:Vuonna 1958 syntyneet Luokka:Elävät henkilöt Luokka:Suomalaiset ravivalmentajat
Friedrich von Gärtner

Friedrich von Gärtner (1792–1847 München) oli saksalainen arkkitehti.Gärtner, Friedrich von, Tietosanakirja. Osa 11. Täydennysosa. Palsta 324 Tietosanakirja-osakeyhtiö 1922 Yhdessä Leo von Klenzen kanssa häntä pidetään kuningas Ludvig I:n ajan Baijerin merkittävämpänä arkkitehtina. Gärtner opiskeli Münchenin taideakatemiassa vuonna 1809. Vuonna 1812 hän muutti Pariisin ja opiskeli siellä vuoteen 1814 asti. Hän vietti myös aikaa Roomassa, Napolissa ja Sisiliassa. Gärtneristä tuli 1819 Münchenin taideakatemian rakennustaiteen professori ja vuonna 1842 akatemian johtaja. Hänet aateloitiin vuonna 1840. == Töitä == * Baijerin kirjastorakennus, nyk. Bayerische Staatsbibliothek (1831–1842) * Münchenin yliopistorakennus, nyk. Münchenin Ludwig-Maximilian-yliopisto (1835–1840) * Kreikan kuninkaallinen palatsi Ateena, nyk. Kreikan parlamenttitalo (1836–1843) * Siegestor (München, 1840–1852) * Feldherrnhalle (München, 1841–1844) * Befreiungshalle (1842) == Lähteet == ==Aiheesta muualla== Luokka:Saksalaiset arkkitehdit Luokka:Vuonna 1791 syntyneet Luokka:Vuonna 1847 kuolleet
Thorvald Stoltenberg

Thorvald Stoltenberg (8. heinäkuuta 1931 – 13. heinäkuuta 2018) oli norjalainen diplomaatti ja sosiaalidemokraattisen Työväenpuolueen poliitikko. Hän toimi vuosina 1979–1981 Norjan puolustus- sekä vuosina 1987–1989 ja 1990–1993 ulkoministerinä.Thorvald Stoltenberg er død Stoltenberg toimi vuosina 1989–1990 Norjan YK-suurlähettiläänä ja vuonna 1990 UNHCR:n pääsihteerinä. Vuonna 1993 hänestä tuli Yhdistyneiden kansakuntien pääsihteerin erikoisedustaja Jugoslaviaan. Stoltenberg toimi 1999–2008 Norjan Punaisen Ristin johtajana. Hänen poikansa Jens on ollut Norjan pääministeri ja myöhemmin Naton pääsihteeriJens Stoltenberg, Profile, BBC . ==Lähteet== Luokka:Norjalaiset diplomaatit Luokka:Norjan ulkoministerit Luokka:Norjan puolustusministerit Luokka:Vuonna 1931 syntyneet Luokka:Vuonna 2018 kuolleet
Ljubov Ljadova

Ljubov Ljadova (s. 17. marraskuuta 1952 Nolinsk) on Neuvostoliittoa edustanut entinen maastohiihtäjä, viestin MM-hopeamitalisti. Ljadova hiihti avausosuuden 4 × 5 kilometrin MM-hopeaa voittaneessa Neuvostoliiton joukkueessa Oslon MM- kisoissa 1982. Joukkueen muut jäsenet olivat Ljubov Zabolotskaja, Raisa Smetanina ja Galina Kulakova. Samoissa kilpailuissa Ljadova sijoittui 20 kilometrillä neljänneksi ja 10 kilometrillä seitsemänneksi. Vuonna 1983 Ljadova voitti Holmenkollenin kisojen 10 kilometrin kilpailun. Sarajevon olympialaisissa 1984 hän sijoittui 20 kilometrillä seitsemänneksi ja 10 kilometrillä kahdenneksitoista. ==Lähteet== *Ljubov Ljadova FIS:n tietokannassa *Holmenkollenin voittajat Luokka:Neuvostoliittolaiset maastohiihtäjät Luokka:Vuonna 1952 syntyneet Luokka:Elävät henkilöt
Allen Toussaint

Allen Toussaint (14. tammikuuta 1938 – 9. marraskuuta 2015Influential songwriter, producer Allen Toussaint has died ) oli yhdysvaltalainen muusikko, lauluntekijä ja tuottaja, josta tuli yksi merkittävimpiä nimiä New Orleansin R&B-piireiss;ä. Monet hänen lauluistaan tunnetaan niistä tehdyistä useista coverversioista; näitä ovat muiden muassa "Working in the Coalmine", "Ride Your Pony", "Brickyard Blues", "Get Out My Life Woman" ja "Everything I Do Gonna Be Funky". Toussaint teki musiikkia muiden muassa Elvis Costellon, Neil Youngin, Eric Claptonin sekä monien jazzmuusikoiden kanssa. Toussaint hyväksyttiin Rock and Roll Hall of Fameen vuonna 1998. Hän käytti myös peitenimeä Naomi Neville. Yksi esimerkki tällaisesta laulusta on "Ruler of My Heart", jonka levytti Irma Thomas ja myöhemmin Otis Redding nimellä "Pain in My Heart". Toussaint sai Grammy-palkinnot Elvis Costellon kanssa tehdystä albumista River in Reverse 2007 sekä albumistaan The Bright Mississippi 2010. Toussaint vieraili Pori Jazz -festivaaleilla 1994. Helsingin juhlaviikoilla hän antoi soolopianokonsertin 2011. Hän kuoli 77 vuoden iässä Madridissa Espanjassa ollessaan kiertueella. == Diskografia == * The Wild Sound of New Orleans (1958) * Toussaint (1971, aka From A Whisper To A Scream) * Life, Love and Faith (1972) * Southern Nights (1975) * Motion (1978) * I Love A Carnival Ball, Mr Mardi Gras Starring Allen Toussaint (1987) * Connected (1996) * A New Orleans Christmas (1997) * Allen Toussaint's Jazzity Project: Going Places (2004) * The Bright Mississippi (2009) * American Tunes (2016) ==Lähteet== == Aiheesta muualla == * Allen Toussaintin muistokirjoitus Helsingin Sanomissa Luokka:Rock and Roll Hall of Fame Luokka:Yhdysvaltalaiset musiikkituottajat Luokka:Yhdysvaltalaiset laulajat Luokka:Yhdysvaltalaiset pianistit Luokka:Vuonna 1938 syntyneet Luokka:Vuonna 2015 kuolleet Luokka:Songwriters Hall of Fame
Dünyayı Kurtaran Adam

Dünyayı Kurtaran Adam on vuonna 1982 ilmestynyt turkkilainen tieteiselokuva. Elokuvan ohjasi Çetin İnanç, tuotti Mehmet Karahafiz ja käsikirjoitti Cüneyt Arkın, joka myös esiintyy elokuvan pääosassa. Arkinin ohella pääosissa nähdään myös Aytekin Akkaya, Füsun Uçar ja Hüseyin Peyda. 1980-luvulla turkkilainen elokuvateollisuus pyrki tekemään vastineita monille länsimaissa menestyneille elokuville, minkä takia Dünyayı Kurtaran Adamin juoni on saanut vaikutteita yhdysvaltalaisilta tieteiselokuvista, erityisesti Tähtien sodasta. Dünyayı Kurtaran Adam on tullut tunnetuksi siitä, että elokuvassa on lainattu tekijänoikeuksia rikkoen runsaasti kuvamateriaalia Tähtien sodasta, ja elokuvan soundtrackin kappaleet ovat peräisin muiden muassa Apinoiden planeetasta, Kadonneen aarteen metsästäjistä ja Kuuraketista. Elokuva on noussut sekavan leikkauksensa, heikkolaatuisten erikoistehosteidensa ja erityisesti muista elokuvista lainatun kuvamateriaalin ja musiikin ansiosta tieteiselokuvien harrastajien keskuudessa kulttimaineeseen. Dünyayı Kurtaran Adamin tapahtumat sijoittuvat tulevaisuuteen, jossa avaruusseikkailijat Murat ja hänen kumppaninsa Ali joutuvat avaruustaistelun päätteeksi syrjäiselle aavikkoplaneetalle. Planeetan pinnalla Murat ja Ali liittoutuvat paikallisten luolaihmisten kanssa ja päättävät yhdessä kukistaa pahan velhon, jonka suunnitelmana on valloittaa maapallo. == Näyttelijät == == Aiheesta muualla == * Luokka:Tieteiselokuvat Luokka:Vuoden 1982 turkkilaiset elokuvat
Ljubov Zabolotskaja

Ljubov Sergejevna Zabolotskaja (s. 2. huhtikuuta 1956, Sardyk, Kirovin alue) () on Neuvostoliittoa edustanut entinen maastohiihtäjä, viestin MM- hopeamitalisti. Zabolotskaja hiihti toisen osuuden 4 × 5 kilometrin MM-hopeaa voittaneessa Neuvostoliiton joukkueessa Oslossa 1982. Joukkueen muut jäsenet olivat Ljubov Ljadova, Raisa Smetanina ja Galina Kulakova. Norja voitti kultaa 13,7 sekunnin erolla. Zabolotskaja kilpaili Neuvostoliiton maajoukkueessa vuosina 1978-1985\. Urheilu-uransa jälkeen hän on työskennellyt Moskovan fysiikan ja teknologian instituutissa. ==Lähteet== *Hiihdon MM-kilpailujen tulokset ==Aiheesta muualla== * Luokka:Neuvostoliittolaiset maastohiihtäjät Luokka:Vuonna 1956 syntyneet Luokka:Elävät henkilöt
Irma Thomas

Irma Thomas (s. 18. helmikuuta 1941) on yhdysvaltalainen soul- ja R&B-laulaja.; Hänen ensimmäinen singlensä "You Can Have My Husband (But Don't Mess With My Man)" ilmestyi maaliskuussa 1960 ja nousi Billboardin R&B-listan; 22\. sijalle. Thomas syntyi Ponchatoulassa, Louisianassa, mutta on luonut uransa New Orleansissa. Pian Ron-levymerkillä julkaistun ensisinglen menestyksen jälkeen hän siirtyi Minit Recordsille ja teki yhteistyötä lauluntekijä-tuottaja Allen Toussaintin kanssa muiden muassa lauluilla "It's Raining" ja "Ruler Of My Heart". Jälkimmäisestä teki hieman myöhemmin oman versionsa Otis Redding nimellä "Pain In My Heart". Vuonna 1963 Thomas siirtyi suuremmalle Imperial-levymerkille, ja seuraavana vuonna ilmestynyt, Los Angelesissa levytetty single "Wish Someone Would Care" oli hänen uransa suurin kaupallinen menestys, sillä se nousi Billboardin pop-listan sijalle 17. Muita tunnettuja vuosien 1964-66 Imperial-levytyksiä olivat mm. "Break-a-Way" (levyttäneet myös mm. Tracey Ullman), "Anyone Who Knows What Love Is (Will Understand)", "Time Is On My Side" (levyttäneet aiemmin Kai Winding, myöhemmin Rolling Stones) ja "Take A Look". Thomas levytti myöhemmin 1960- ja 1970-luvuilla useille muillekin levymerkeille, mutta kaupallinen menestys jäi kuitenkin vähäiseksi. Yksi näistä myöhemmistä levytyksistä on Canyon Recordsille tehty single Save a Little Bit for Me. Thomas esiintyy ja levyttää edelleen. 1980-luvun puolivälistä lähtien hän on julkaissut toistakymmentä albumia Rounder-levymerkillä. Hän on käynyt konsertoimassa Suomessa 1994, 2006 ja 2007. Irma Thomas sai ensimmäisen Grammy-palkintonsa vuonna 2007, kun ura oli kestänyt yli 45 vuotta, albumillaan After the Rain. Ensimmäinen ehdokkuus oli ollut vuonna 1991. Luokka:Yhdysvaltalaiset blueslaulajat Luokka:Yhdysvaltalaiset gospellaulajat Luokka:Yhdysvaltalaiset poplaulajat Luokka:Yhdysvaltalaiset rhythm and blues -laulajat Luokka:Yhdysvaltalaiset soullaulajat Luokka:Grammy-palkinnon saajat Luokka:Vuonna 1941 syntyneet Luokka:Elävät henkilöt Luokka:1960-luvun blues- ja R&B-esiintyj;ät
Solistiyhtye Suomi

Solistiyhtye Suomi oli tanssimusiikkia soittava yhtye, joka perustettiin 1980-luvun alussa. Solistiyhtye Suomen alkuperäiset jäsenet olivat Pekka Hartonen (basso ja laulu), Kalervo "Randy" Korlin (harmonikka ja laulu) sekä Lassi Marttila (rummut ja laulu). Tunnetuksi yhtye tuli esittämällä omia sovituksiaan jo aiemmin julkaistuista iskelmäkappaleista, joista vanhimmat olivat 1930-luvulta. Tunnetuimpia yhtyeen esittämiä kappaleita ovat mm. ”Mahtava peräsin ja pulleat purjeet”, "Sheila" ja ”Rilluttele yö”. Yhtyeen kappaleet olivat usein humoristisia. ==Toiminta== Yhtyeen ensimmäinen LP-levy "Solistiyhtye Suomi" julkaistiin 1981. 1990-luvulle tultaessa yhtye lopetti toimintansa alkuperäisessä kokoonpanossa. Kvartetiksi muuttunut Solistiyhtye Suomi julkaisi vuonna 1991 CD-albumin "Viisastenkerho". Levyltä julkaistu "Kallen valssi" -single soi noihin aikoihin paljon radiossa. Uudistuneen yhtyeen jäsenet olivat Pekka Hartonen (basso ja laulu), Lassi Marttila (rummut ja laulu), Martti Honkanen (harmonikka ja laulu) sekä Markku Rönkkö (harmonikka ja laulu). Vuodet 1993-1999 Solistiyhtye Suomi vietti täydellistä hiljaiseloa. Vuonna 2000 se aloitti taas toimintansa ja samana vuonna julkaistiin CD-levy "Elämän Tsa Tsa Tsa". Pekan ja Randyn lisäksi yhtyeessä soittivat Pasi Suikkanen harmonikka, laulu ja Petri Parkko rummut. Hartosen sydänleikkauksen ja sitä seuranneen aivoinfarktin jälkeen yhtye lopetti toimintansa vuonna 2005. Randy Korlin kuoli sydänkohtaukseen kotonaan Espanjassa 20. heinäkuuta 2005. == Diskografia == === Studioalbumit === * * * * * * * * * * * * * Solistiyhtye Suomi & Pekka Hartonen: ===Kokoelmat=== * * * * * * * Veikko Lavi & Solistiyhtye Suomi: * == Lähteet == == Aiheesta muualla == * Äänitearkisto kattaa tiedot vain vuoteen 1999 saakka. Luokka:Suomalaiset iskelmäyhtyeet Luokka:Suomalaiset huumoriyhtyeet
Juha-Matti Iivarinen

Juha-Matti (Juha) Iivarinen (11. marraskuuta 1983) on suomalainen lentopalloilija. Hän pelaa kaudella 2013–2014 hakkurina Puijo Wolleyssa ykkössarjassa. Kaudella 2012–2013 hän pelasi Maaningan Mahdissa miesten kakkossarjassa. Kaudella 2007–2008 Iivarinen pelasi Pielaveden Sammossa SM- liigassa. ==Lähteet== Luokka:Suomalaiset lentopalloilijat Luokka:Vuonna 1983 syntyneet Luokka:Elävät henkilöt
Nisos

Nisos () oli kreikkalaisessa mytologiassa Megaran kuningas yksi neljästä Pandion II:n, Ateenan kuninkaan, pojasta. Metion, Nisoksen setä, oli kaapannut vallan Pandion II:lta. Tämän pojat – Nisos, Aigeus, Pallas ja Lykos – palasivat kuitenkin isänsä kuoleman jälkeen Ateenaan ja ottivat vallan takaisin itselleen. He ajoivat Metionin pojat pois kaupungista, asettivat Aigeaan valtaistuimelle ja jakoivat hallinnon keskenään. Aigeaasta tuli Ateenan ja Nisoksesta Megaran kuningas.Apollodoros, Bibliotheke ('Kirjasto') 3.15.6 (engl. käännös) Nisos oli naimisissa Abrotan kanssa, ja tämän kuoltua hän määräsi kaikki megaralaiset naiset käyttämään samanlaisia vaatteita kuin hänen edesmennyt puolisonsa oli käyttänytPlutarkhos, Moralia vol. 2 (engl.käännös). Heidän tyttäristään Eurynome synnytti Poseidonille pojan, Bellerofonin, josta tuli kuuluisa Kreikan sankariHesiodos, Gynaikon katalogos ('Naisten luettelo') osa 7 (engl.käännös), kun taas Skylla aiheutti oman kuolemansa. Minos, Kreetan kuningas, hyökkäsi Nisoksen valtakuntaan Ateenan sodan aikana, joka oli saanut alkunsa hänen poikansa Androgeuksen kuolemasta. Nisosta kuitenkin varjeli vaaroilta hänen purppurainen hiuskiharansaOvidius, Muodonmuutoksia viii.1–151 (engl.käännös). Eros kuitenkin sai hänen tyttärensä Skyllan rakastumaan MinokseenNonnos, Dionysiaka xxv.150. Ensimmäisen version mukaan Minos houkutteli kultaisella kaulanauhalla Skyllan pettämään ja murhaamaan isänsäAiskhylos, Haudalla uhraajat 612–622 (engl.käännös). Toisessa versiossa Skylla ihastui Minokseen etäältä, ja katkaisi isänsä kiharan ja esittelee sen rakkaalleen. Minos kuitenkin kauhistui tekoa ja kutsui Skyllaa kunniattomaksi. Kun Minoksen alukset nostivat purjeensa, Skylla yritti kiivetä yhden niistä kannelle. Jumalat olivat kuitenkin muuttaneet hänen isänsä haukaksi, joka riensi repimään tytärtään kappaleiksi nokallaan. Kauhuissaan Skylla päästi irti ja muuttui itsekin linnuksi. == Lähteet == Luokka:Kreikkalainen mytologia
Lasse Räisänen

Lasse Räisänen (6. marraskuuta 1989) on suomalainen lentopalloilija, joka on voittanut hopeaa lentopallon SM-liigassa kaudella 2007–2008 ja Suomen Cupin 2007 Pielaveden Sampon väreissä. Kaudella 2007 Räisänen voitti beach volleyssa alle 21-vuotiaiden SM-pronssia. == Lähteet == Luokka:Suomalaiset lentopalloilijat Luokka:Vuonna 1989 syntyneet Luokka:Elävät henkilöt
FIFe

FIFe (Fédération Internationale Féline) on kansainvälinen kissaliittojen kattojärjestö. FIFen kanssa yhteistyötä tekevät jäsenliitot noudattavat yhdessä yhteisiä rotumääritelmiä, kasvattajanimi-, näyttely-, tuomari- ja tuomarioppilassääntöjä. FIFen kotipaikka sijaitsee Luxemburgissa ja virallisina kielinä käytetään englantia, saksaa ja ranskaa. Suomessa FIFen jäsenliittona toimii Suomen Kissaliitto ry. == Katso myös == * Luettelo kissaroduista == Lähteet == * * luokka:Kansainväliset järjestöt
Aya Matsuura

Aya Matsuura (s. 25. kesäkuuta 1986 Himeji, Hyōgon prefektuuri, Japani) on japanilainen laulaja ja näyttelijä. Hänen taiteilijanimensä on Ayaya. Hän on Hello! Projectin sooloartisti. Ayaya pääsi Hello! Projectin jäseneksi vuonna 2000 Morning Musumen 4:nnen generaation karsinnoista. Aya on vaikuttanut seuraavissa ryhmissä: * Hello! Project ryhmät ** Nochiura Natsumi (2004–) ** Gomattou (2002–2003) ** Hello! Project Akagumi (2005) ** DEF.DIVA (2005–) ** GAM (2006–) * Hello! Projectin sekoitusryhmät ** 3nin Matsuri (2001) ** Odoru 11 (2002) ** SALT5 (2003) ** H.P. All Stars (2004) == Diskografia == * First Kiss * T.W.O * X3 * Naked Songs * Double Rainbow * Omoi Afurete == Filmografia == === Elokuvat === * The Blue Light (2003) * Sukeban Deka: Codename = Asamiya Saki (2006) * Aya 5: the magic of Winter: Aya Matsuura (2008) == Aiheesta muualla == * Ayan virallinen profiili Hello!Projectin nettisivuilla Luokka:Hello! Project Luokka:Japanilaiset laulajat Luokka:Japanilaiset näyttelijät Luokka:Japanilaiset idolit Luokka:Vuonna 1986 syntyneet Luokka:Elävät henkilöt
Skylla (Nisoksen tytär)

Skylla () oli kreikkalaisessa mytologiassa Nisoksen, Megaran kuninkaan, tytär. Hänen isänsä harmaiden hiusten keskellä oleva purppurainen hiussuortuva turvasi tämän aseman valtakunnan johdossaOvidius: Muodonmuutoksia viii.1–151 (engl.käännös).. Minos, Kreetan kuningas, hyökkäsi Nisoksen valtakuntaan Ateenan sodan aikana, joka oli saanut alkunsa hänen poikansa Androgeuksen kuolemasta. Eros kuitenkin sai hänen tyttärensä Skyllan rakastumaan MinokseenNonnos: Dionysiaka xxv.150. Ensimmäisen version mukaan Minos houkutteli kultaisella kaulanauhalla Skyllan pettämään ja murhaamaan isänsäAiskhylos: Haudalla uhraajat 612–622 (engl.käännös).. Toisessa versiossa Skylla ihastui Minokseen etäältä, ja katkaisi isänsä kiharan ja esitteli sen rakkaalleen, joka valtasi Megaran. Minos kuitenkin kauhistui tekoa ja piti Skyllaa kunniattomana. Yhden version mukaan, kun Minoksen alukset nostivat purjeensa, Skylla yritti kiivetä yhden niistä kannelle. Jumalat olivat kuitenkin muuttaneet hänen isänsä haukaksi, joka riensi repimään tytärtään kappaleiksi nokallaan. Kauhuissaan Skylla päästi irti ja muuttui itsekin linnuksi. Toisessa versiossa Skylla muuttui kalaksi, jota merikotkaksi muutettu isä yrittää pyydystää repiäkseen sen kynsilläänHyginus: Fabulae cxcviii (engl. käännös).. Kolmannessa Minos sitoi Skyllan laivansa keulapuuhun ja hukutti tämänApollodoros: Bibliotheke ('Kirjasto') 3.15.8 (engl. käännös).. == Lähteet == Luokka:Kreikkalaisen mytologian muodonmuutokset eo:Skilo#Skilo el Megaro
Plurale tantum

Plurale tantum () on latinankielinen sanonta, joka tarkoittaa substantiiveja, joilla on lähtökohtaisesti vain monikkomuoto. Plurale tantum -sanoja on monissa kielissä, kuten englannin scissors ja pants, ruotsin inälvor. Suomen kielen plurale tantum -sanoja ovat esimerkiksi sakset, housut, häät, hautajaiset, tikkaat jne. Nämä sanat esiintyvät yksiköllisinä vain yhdyssanan alkuosassa, esim. hääjuhla, tikasauto. Plurale tantumin vastakohta on singulare tantum. == Lähteet == Luokka:Latinankieliset fraasit Luokka:Lentävät lauseet
Jean-François Lamour

Jean-François Lamour (s. 2. helmikuuta 1956) on ranskalainen poliitikko ja entinen miekkailija ja olympiavoittaja. Moskovan 1980 olympialaisissa Jean- François Lamour oli maansa ainoa edustaja säilämiekkailussa. Hän sijoittui 21:nneksi ja oli ainoa ilman mitalia jäänyt ranskalaismiekkailija. Los Angelesin 1984 olympialaisissa hän voitti kultaa säilän henkilökohtaisessa kilpailussa ja sai hopeaa joukkuekilpailussa. Soulin 1988 olympialaisissa hän voitti toisen henkilökohtaisen kultamitalinsa. Barcelonan 1992 olympialaisissa hän sai pronssia sekä henkilökohtaisessa kilpailussa että joukkuekilpailussa. Maailmanmestaruuskilpailuissa Lamour saavutti henkilökohtaisessa säilämiekkailussa pronssia Sofiassa 1986 ja kultaa Lausannessa 1987. Urheilu- uransa jälkeen Lamour on toiminut poliitikkona. Hän oli Ranskan hallituksen ministeri 2002–2007 vastuualueenaan nuorisoasiat ja urheilu. ==Lähteet== * * sports123.com: miekkailun arvokisatilastoja Luokka:Ranskalaiset miekkailijat Luokka:Ranskalaiset olympiavoittajat Luokka:Ranskan ministerit Luokka:Vuonna 1956 syntyneet Luokka:Elävät henkilöt
Horsmakasvit

Horsmakasvit (Onagraceae) on kukkivien kasvien heimo. Siihen kuuluu noin 650 lajia, jotka jaetaan 20–24 sukuun. Heimon lajien kukassa on useimmiten neljä terälehteä ja neljä verholehteä, jotka suurina ja värillisinä saavat joskus kukan näyttämään kahdeksanterälehtiseltä. Suomessa viihtyviin horsmakasveihin kuuluvat monien horsmalajien lisäksi esimerkiksi helokit (Oenothera), kuten isohelokki (Oenothera missouriensis). == Horsmakasveihin kuuluvia sukuja == * Boisduvalia * Calylophus * Calytophus * Camissonia – auringonpikarit * Chamaenerion – maitohorsmat (syn. Chamerion) * Circaea – velholehdet * Clarkia – silkkikukat eli klarkiat * Epilobium – horsmat eli hoikkahorsmat * Fuchsia – verenpisarat * Gaura – kesäkynttilät * Gayophytum * Heterogaura * Jussiaea * Lopezia – moskiittokukat * Ludwigia – rusolehdet * Oenothera – helokit * Stenosiphon == Lähteet == * ITIS taksonomian lähde === Viitteet === == Aiheesta muualla == * Laji.fi: Horsmakasvit (Onagraceae) * Horsmakasvit (Onagraceae) * Den virtuella floran: Onagraceae * Flora of China: Onagraceae * Luokka:Kasviheimot
M/S Auto Baltic

M/S Auto Baltic () on suomalaisen Bore-varustamon omistuksessa oleva oleva sto-ro/autonkuljetuslaiva. Alus on rakennettu vuonna 1996 Kristiansundissa, Norjassa ja alun perin sen nimi oli Transgard. Kuollutta painoa Auto Balticilla on 6 165 tonnia ja jääluokitus on 1A Super eli alus pystyy useimmissa jääolosuhteissa liikkumaan yksin. Alus on rekisteröity Suomen lipun alle ja sen kotisatama on Maarianhamina. Nykyään alusta käyttää UECC- varustamo, joka kuljettaa sillä henkilöautoja Euroopasta Suomeen. Kerrallaan autoja alukseen mahtuu 1 530. Auto Balticin sisaraluksia ovat M/S Auto Bay ja M/S Auto Bank. == Käyttöhistoria == 21\. tammikuuta 1996 alus laskettiin vesille. Kesäkuun puolivälissä se luovutettiin ahvenanmaalaisen Bror Husell Chartering Ltd:n omistukseen, joka rekisteröi sen Suomen lipun alle. Kotisatamaksi tuli Ahvenanmaalla sijaitseva Maarianhamina. Tuolloin laiva oli nimeltään Transgard. Tämän jälkeen alus aikarahdattiin Transfennican liikenteeseen, reitille Antwerpen–Rauma. Tammikuusta 2003 jouluun 2004 välisen ajan Transgard liikennöi Lyypekin ja Haminan välillä, jonka jälkeen se aikarahdattiin UECC:lle. Tammikuussa 2005 Transgard meni telakalle Puolaan, josta palattuaan aloitti liikennöinnin reitillä Bremerhaven–Hanko–Helsinki–Kotka. Vuonna 2005 Rettig Groupiin kuuluva Bore osti Bror Husell Charteringin, jolloin myös Transgard siirtyi uuden omistajan haltuun. Joulukuussa 2006 alus sai nykyisen Auto Baltic -nimensä. == Lähteet == == Aiheesta muualla == *Fakta om Fartyg – M/S Transgard *Bore: M/V Auto Baltic *Auto Balticista UECC:n sivuilla Auto Baltic
Avokantaiset

Avokantaiset eli kantaitiöiset sienet (Agaricomycotina, vanh. myös. Basidiomycetes, Hymenomycetes tai Gasteromycetes) on kantasienten alakaari. Siihen kuuluu kolme luokkaa. Sienten taksonomia on vaihdellut eri aikoina ja eri lähteissä, ja joissakin avokantaiset esitetään luokkatason taksoniksi (Agaricomycetes). Luokka on saanut nimensä itiöiden kasvutavasta. Suvulliset itiöt kasvavat avoimissa kannoissa eli basidioissa, kun taas kotelosienten (Ascomycota) itiöt sijaitsevat erillisessä umpinaisessa itiökotelossa. Useimmat ruokasienet – helttasienet ja tatit – kuuluvat avokantaisiin. == Lähteet == *
Jack Zander

Jack Zander (3. toukokuuta 1908 – 17. joulukuuta 2007) oli yhdysvaltalainen animaattori, jonka ura kesti animaation kulta-ajalta 1980-luvulle saakka. Hän syntyi Kalamazoossa, Michiganissa, ja oli Pete Burnessin opiskelutoveri Chouinard Schoolissa. Zander oli mukana työstämässä mm. sellaista klassikkoa kuin Puss Gets the Bootia (1940), jonka hahmot tulivat myöhemmin tunnetuiksi Tomina & Jerrynä. Hän oli vuonna 1981 ehdolla Emmy-palkinnon saajaksi. Zander eli hyvin vanhaksi; häntä jopa haastateltiin hänen 99-vuotispäivänsä yhteydessä vuonna 2007.http://mag.awn.com/index.php?ltype=pageone&article;_no=3344&page;=1 Hän kuoli vuoden 2007 joulukuussa. == Lähteet == Luokka:Yhdysvaltalaiset animaattorit Luokka:Vuonna 1908 syntyneet Luokka:Vuonna 2007 kuolleet
Ludwigskirche

thumb|300px|Ludwigskirche Saarbrückenissä Ludwigskirche on evankelinen kirkko saksalaisessa Saarbrückenin kaupungissa, Saarlandin osavaltiossa. Se edustaa barokin tyylisuuntaa ja lukeutuu kaupungin huomattavimpiin nähtävyyksiin. == Historia == Ludwigskirchen ja sitä ympäröivän Ludwigsplatzin rakennutti ruhtinas Wilhelm Heinrich von Nassau-Saarbrücken. Suunnittelusta vastasi arkkitehti Friedrich-Joachim Stengel ja rakennustyöt käynnistettiin vuonna 1762. Wilhelm Heinrichin kuoleman jälkeen vuonna 1768 työt keskeytettiin rahapulan vuoksi. Ruhtinaan poika, Ludwig, saatti kirkon rakennustyöt päätökseen vuonna 1775. Kirkko vihittiin käyttöön saman vuoden elokuun 25. päivänä. Vuosina 1885–1887 ja 1906–1911 kirkossa toteutettiin restauraatiotöitä. Toisessa maailmansodassa 5. lokakuuta vuonna 1944 kirkko vaurioitui merkittävästi. Jälleenrakentaminen aloitettiin vuonna 1949. == Aiheesta muualla == * Tietoa Ludwigskirchestä Saarbrückenin alueen matkailusivustolla Luokka:Saksan kirkot Luokka:Saarland Luokka:Kivikirkot
Sydney Brenner

Sydney Brenner (13. tammikuuta 1927 – 5. huhtikuuta 2019Nobel laureate Sydney Brenner, who helped place Singapore on biotech world stage, dies at 92 ) oli eteläafrikkalainen biologi. Hän voitti Copley-mitalin vuonna 1991 ja jakoi vuoden 2002 Nobelin lääketieteen palkinnon Horvitzin ja Sulstonin kanssa. Brenner syntyi Germistonissa, johon hänen juutalaiset vanhempansa olivat muuttaneet Baltian maista. Hän opiskeli Witwatersrandin ja Oxfordin yliopistoissa. Brenner sai Nobel-palkinnon töistä, jotka liittyivät yksilönkehitykseen ja ohjelmoituun solukuolemaan. Hänen ansioitaan on myös Caenorhabditis-sukkulamadon vakiinnuttaminen kehitysbiologian malliorganismiksi. Brenner oli Royal Societyn ja Ranskan tiedeakatemian jäsen. Hän kuului Yhdysvaltain kansalliseen tiedeakatemiaan vuodesta 1977. == Lähteet == == Aiheesta muualla == Luokka:Eteläafrikkalaiset biologit Luokka:Solubiologit Luokka:Nobelin fysiologian tai lääketieteen palkinnon saajat Luokka:Copley-mitalin saajat Luokka:Ranskan tiedeakatemian jäsenet Luokka:Vuonna 1927 syntyneet Luokka:Vuonna 2019 kuolleet
Stille Hilfe

Die Stille Hilfe für Kriegsgefangene und Internierte (Sotavankien ja internoitujen hiljainen apu), lyhyemmin Stille Hilfe, on saksalainen avustusjärjestö, joka perustettiin auttamaan toisen maailmansodan jälkeen pidätettyjä, tuomittuja ja paossa olleita natseja ja sotarikollisia. Aluksi järjestö toimi maanalaisesti ja oli mukana auttamassa Adolf Eichmannin ja Josef Mengelen kaltaisia sotarikollisia pakenemaan Saksasta heti sodan jälkeen. Järjestö aloitti julkisen toiminnan 1951 ja sen johtajana toimi Isenburgin prinsessa Helene Elisabeth. Järjestön perustajajäseniin kuuluivat muun muassa entinen SS-Standartenführer William Spengler, joka toimi natsi- Saksassa RSHA:n osastonjohtajana ja SS-Obersturmbannführer Heinrich Malz, RSHA:n päällikön Ernst Kaltenbrunnerin henkilökohtainen avustaja. Helene Elisabeth toimi myös keulakuvana, sillä hänellä oli hyvät suhteet aristokraatteihin ja myös katoliseen kirkkoon. Järjestö tuki sotaoikeudenkäynneissä tuomittuja natseja ja sotarikollisia ja heidän perheitään taloudellisesti. Oikeudenkäynneissä ja muutoksia hakiessa syytetyt saivat järjestöltä lakiapua. Järjestön keulakuvana toimi myös Heinrich Himmlerin tytär Gudrun Burwitz. Luokka:Toisen maailmansodan sotarikokset Luokka:Avustusjärjestöt Luokka:Saksalaiset järjestöt
Brühlsche Terrasse

Brühlsche Terrasse on arkkitehtitoninen kokonaisuus ja suosittu nähtävyys saksalaisessa Dresdenin kaupungissa, Saksin osavaltiossa. Sitä reunustaa Elbe- joki ja Dresdenin jälleenrakennettu vanhakaupunki. Sen varrella sijaitsee muun muassa taidemuseo Albertinum ja Dresdenin taideakatemia. Brühlsche Terrassen nimi viittaa kreivi Heinrich von Brühliin, joka rakennutti alueelle palatsin vuonna 1737. Vuonna 1747 Saksin vaaliruhtinas lahjoitti koko alueen kreiville. Toisen maailmansodan Dresdenin pommituksissa vuoden 1945 helmikuussa alue tuhoutui täysin, ja se sittemmin jälleenrakennettiin. Luokka:Dresdenin rakennukset ja rakennelmat Luokka:Saksan kadut
Punainen planeetta (albumi)

Punainen planeetta on Tuomari Nurmion vuonna 1982 julkaistu albumi. Albumi on julkaistu CD:nä vuonna 1988 ja uudelleenmiksattuna monikanava-CD:nä vuonna 2005. Albumilta on julkaistu singlet "Herttua puhuu" / "On aika soittaa sinfonia" sekä "Punainen planeetta" / "Pikku julmuri". Kappaleet 1–4 sekä 7 ovat säveltäneet Tuomari Nurmio ja Ahti Marja-aho, muut kappaleet ovat Nurmion yksin säveltämiä. Kaikki sanoitukset on tehnyt Nurmio. Sovitukset ovat Tuomari Nurmion, Ahti Marja-ahon sekä Antero Jakoilan. Helsingin Sanomien Markku Fagerlund piti albumia yhtenä vuoden 1982 pakollisista levyhankinnoista: ”Etsiskelevän Mehuhetken jälkeen Punainen planeetta on terävä sivallus mestarin kynästä. Se on samanaikaisesti summa Nurmion aikaisemmista levyistä ja pelinavaus kokonaan uuteen suuntaan.” Fagerlund kiinnitti huomiota erityisesti Ahti Marja-ahon merkittävään rooliin albumin teossa. Suomen Kuvalehden kevyen musiikin vuosikatsauksessa 1982 Jorma Tuominen piti albumia vuoden parhaana kotimaisena rockalbumina yhdessä Dave Lindholmin albumin Aino kanssa: ”Autiolle saarelle en enää lähtisi ilman Nurmion nerokasta vuolautta ja Daven sydämeenkäyvää naivismia.” Jake Nyman otti albumin mukaan kirjan 1001 albumia jotka jokaisen on kuultava edes kerran eläessään suomenkieliseen laitokseen (2010). Vuonna 2022 Helsingin Sanomien yli 70 suomalaiselle musiikkialan vaikuttajalle kohdistamassa kyselyssä sadasta maailman parhaasta laulusta albumin nimikappale ylsi sijalle 90. == Kappaleet == ;A-puoli # # # # # ;B-puoli # * # # # # == Kokoonpano == * Tuomari Nurmio – laulu, kitara * Antero Jakoila – kitara * Ahti Marja-aho – bassokitara, kosketinsoittimet; laulu ("Levoton lapsi") * Upi Sorvali – rummut === Vierailevat muusikot === * Esko Heikkinen – trumpetti * Esa Lehtola – sello * Heikki Halme – saksofoni * Juha Takanen – rummut (kappale ”On aika soittaa sinfonia”) === Tuotanto === * Risto Hemmi – äänittäjä * Måns Groundstroem – äänittäjä == Lähteet == * Discogs - Punainen Planeetta kuvina * Tuomari Nurmion epäviralliset kotisivut === Viitteet === == Kirjallisuutta == * Luokka:Vuoden 1982 albumit Luokka:Tuomari Nurmion albumit
Richard Levinson

Richard Levinson (7. elokuuta 1934 – 12. maaliskuuta 1987) oli yhdysvaltalainen tuottaja. Hän syntyi Philadelphiassa, Pennsylvaniassa, ja valmistui Pennsylvanian yliopistosta kandidaatin arvolla taloustieteistä vuonna 1956. Levinson oli mukana luomassa ja työstämässä useita menestyssarjoja, joista tärkeimpiä ovat Columbo, Mannix, Ellery Queen ja Murhasta tuli totta. Hän teki usein yhteistyötä William Linkin kanssa, ja kaksikko pääsikin vuonna 1995 yhdessä Television Academy Hall of Fameen. Levinsonin työ ei rajoittunut yksinomaan televisioon, vaan hän myös käsikirjoitti ja tuotti elokuvia. Niistä yksi oli Hindenburg (1975). Levinsonille myönnettiin kolme Edgar- ja kaksi Emmy-palkintoa. Hän oli vuodesta 1969 naimisissa Rosanna Huffmanin kanssa, ja hänellä oli tytär Christine. Levinson kuoli sydänkohtaukseen Los Angelesissa 52-vuotiaana. Luokka:Yhdysvaltalaiset televisiotuottajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat Luokka:Vuonna 1934 syntyneet Luokka:Vuonna 1987 kuolleet
Kaisla

Kaisla tarkoittaa seuraavia: * kaislat eli röyhykaislat (Scirpus), sarakasveihin kuuluva kasvisuku * kaisla, yleisnimitys johonkin seuraavista suvuista kuuluvalle lajille: ** mukulakaislat eli merikaislat (Bolboschoenus) ** putkikaislat eli järvikaislat (Schoenoplectus) ** pallokaislat (Scirpoides) ** rassikaislat (Fimbristylis) ** ruskokaislat (Blysmopsis) ** tähkäkaislat (Blysmus) ** sädekaislat (Cyperus) * Kaisla, veneveistämö * Kaisla, naisen etunimi * Kaisla, sukunimenä: ** Eila Kaisla, henkilöstöpalveluyhtiö Eilakaislan perustaja ** Hille Kaisla (1914–1940), miekkailija ja talvisodan aikainen joukkueenjohtaja ** Jan-Erik Kaisla (s. 1986), jääkiekkomaalivahti ** Karl-Gustav Kaisla (1943–2012), jääkiekkoerotuomari ** Väinö Kaisla (1890–1964), jääkärieläinlääkintäeversti ja eläinlääketieteen tohtori
William Link

William Link (15. joulukuuta 1933 – 27. joulukuuta 2020) oli yhdysvaltalainen tuottaja ja käsikirjoittaja. Hän syntyi Philadelphiassa, Pennsylvaniassa, ja valmistui Pennsylvanian yliopistosta. Link ja hänen tärkeä yhteistyökumppaninsa Richard Levinson pääsivät vuonna 1995 yhdessä Television Academy Hall of Fameen, toinen postuumisti; Link jatkoi itsenäisesti uraansa Levinsonin kuoltua vuonna 1987. Kaksikko työsti yhdessä mm. sellaisia sarjoja kuin Columbo, Mannix, Ellery Queen ja Murhasta tuli totta. Link palkittiin kolmella Edgar- ja kahdella Emmy-palkinnolla. Hän kirjoitti Ellery Queen's Mystery Magazineen ja Alfred Hitchcock's Mystery Magazineen. Hänen uraltaan jälkeen Levinsonin kuoleman ovat peräisin Probe (Isaac Asimovin kanssa, 1988) ja Bill Cosbyn tähdittämä sarja The Cosby Mysteries (1994–1995). == Lähteet == Luokka:Yhdysvaltalaiset televisiotuottajat Luokka:Yhdysvaltalaiset televisiokäsikirjoittajat Luokka:Vuonna 1933 syntyneet Luokka:Vuonna 2020 kuolleet
Veneveistämö

Veneveistämö on veneiden rakentamiseen tarkoitettu tila. Veneveistämö oli alun perin venepuuseppien verstas, jossa veneenrakentajat käsityökaluin valmistivat puisia veneitä. Varhaisimmat veneet lienevät olleet haapioita tai honkioita. Varhaiset veneet tehtiin yhdestä järeästä puunrungosta, jota sisäpuolelta poltettiin ja veistettiin kirveillä ja talsoilla. Nykyiset veneveistämöt tekevät veneitä myös muovista ja lasikuidusta. Veneen ja laivan ero on koossa, mutta niiden ero on kuin veteen piirretty viiva. Suomalaisia veneveistämöjä ovat muun muassa Bella-Veneet Oy, Nautor Oy Ab, Baltic Yachts Oy, Nauticat Yachts Oy, Veneveistämö Syrjäsuo Oy, Veneveistämö Ensio Karonen, Sky Mirror Oy ja jo lopetettu Turun Veneveistämö. == Lähteet == * Puuveneet * Luettelo veneveistämöistä Luokka:Veneet Luokka:Tilat
Manipulointi

Manipulointi tai manipulaatio (< lat. manus, 'käsi') voi tarkoittaa asiayhteydestä riippuen konkreettista käsittelyä tai esimerkiksi tarkoituksellista ohjailua ja harhaan johtamista. * Psykologinen manipulointi on toimintaa, jonka avulla pyritään aktiivisesti vaikuttamaan toisten toimintaan ja ajatuksiin. * Käyttäjän manipuloinnilla tarkoitetaan tietoturvaan liittyvää toimintaa, jonka tarkoituksena on saada tietokoneen käyttäjä antamaan pääsy salattuihin tietoihin. * Manipulaatiohoito on manuaalisesti eli käsin tehtyjä hoitotoimenpiteitä, joita tehdään esimerkiksi kiropraktiikassa. * Kuvamanipulaatio on kuvatiedostojen käsittelyä. * Tekniikassa manipulaatio tarkoittaa fyysistä käsittelyä. * Kilpailumanipulaatio on urheilukilpailun tulokseen vaikuttamista vääristävällä tavalla * Korttimanipulaatio on taikurien tekemä korttitemppu. * Manipulaattori on käsittelylaite, joka on kauko-ohjattu tai yksinkertaisella ohjauksella varustettu automaattinen siirtolaite. Luokka:Seulonnan keskeiset artikkelit
Erlitoun kulttuuri

Erlitoun kulttuuri 1850–1550 eaa. vallitsi varhaispronssikaudella Kiinassa Erlitou-nimisessä paikassa Keltaisenjoen lähistöillä. Erlitou oli kaupunki, josta on löydetty asuntalojan lisäksi mm palatseja, työpajoja ja riittipaikkoja. Paikan ala on 3 km². Erlitoussa asui enimmillään noin 24 000 asukasta. Kiinan historioitsijat ovat pitäneen sitä varhaisen, tarunomaisen, varmentamattoman Xia-dynastian keskuspaikkana, mutta läntiset tutkijat ovat olleet epäilevämpiä. Kulttuurista on löydetty 200 km läpimittaiselta alalta 500 löytöpaikkaa. Kulttuuri vallitsi ensin Henanissa ja Shanxissa, myöhemmin Shaanxissa ja Hubeissa. Erlitoun asukasmäärä pieneni merkittävästi Shang- dynastian noustessa, mutta paikalla asuttiin vielä Shang-dynastian aikoihin. == Erlitoun vaiheet == Kausi ajoitusEstablishing and Refining the Archaeological Chronologies of Xinzhai, Erlitou and Erligang Cultures Zhang Xuelian , Qiu Shihua, Cai Lianzhen, Bo Guancheng, Wang Jinxia & Zhong Jian, Kaogu 2007.8: 74–89 ala väkiluku I noin 1900–1800/1715 eaa. 100 ha II noin 1800/1715–1610 eaa. 300 ha väestö 11 000 III noin 1610–1565 eaa. 300 ha väestö 24 000Lui, chinese neolithic, 2004, s IV noin 1565–1500 eaa. 300 ha väestö 20 000 Erlitou V 1600–1450 eaa. Varhainen Erligang Erligangin 1450–1300 eaa. Loppuvaihe 30 ha == Lähteet == * === Viitteet === == Aiheesta muualla == Luokka: Kiinan historia Luokka:Pronssikauden kulttuurit
Manipulaattori

Manipulaattori on käsittelylaite, joka on kauko-ohjattu tai yksinkertaisella ohjauksella varustettu automaattinen siirtolaite. Waldoe on yhdenlainen manipulaattori. ==Katso myös== * Teollisuusrobotti Luokka:Robotiikka Luokka:Valmistustekniikka io:Manipulatoro
Frank Fenner

Frank John Fenner (21. joulukuuta 1914 Ballarat, Australia – 22. marraskuuta 2010 Canberra, Australia) oli australialainen tiedemies, joka tuli tunnetuksi varsinkin ansioistaan virologian alalla. Parhaiten hän on tunnettu työstään isorokon hävittämisen parissaABC News: Scientist Fenner dies aged 95. Fenner syntyi Ballaratissa ja valmistui Adelaiden yliopistosta. Hän oli toisessa maailmansodassa lääkärinä Australiassa, Palestiinassa, Egyptissä, Uudessa- Guineassa sekä Borneossa, ja sai vuonna 1949 stipendin Rockefeller-yliopistoon New Yorkiin. Australiaan palattuaan Fenner pääsi mikrobiologian professoriksi Australian kansallisen yliopiston John Curtin School of Medical Researchiin Canberraan. Hänet palkittiin Japani-palkinnolla (1988) työstään ennalta ehkäisevän lääketieteen alueella sekä Royal Societyn Copley-mitalilla vuonna 1995. Fenner oli Yhdysvaltain kansallisen tiedeakatemian jäsenenä vuodesta 1977; hän oli lisäksi Royal Societyn ja vuodesta 1954 Australian tiedeakatemian jäsen. == Lähteet == Luokka:Australialaiset tieteilijät Luokka:Copley-mitalin saajat Luokka:Vuonna 1914 syntyneet Luokka:Vuonna 2010 kuolleet